《端午感怀》
宋代·舒岳祥

曾饮昌阳七十三，老来大布当轻衫。
豫储当采三年艾，缓计空寻六日蟾。
楚俗旧时沉黍恨，唐宫此日赐衣沾。
栀香满院人如玉，尚想薰风半卷帘。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。